Diari Oficial de la Generalitat Valenciana


Sumari del DOGV 7490, del 23-03-2015 (2015/2221)

ACORD de 26 de febrer de 2015, de la Comissió Bilateral de Cooperació Administració General de l'Estat - Generalitat, en relació amb la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7490

Data del DOGV
:   23-03-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2221


Data del document
:   26-02-2015

Organisme emissor
:   Comissio Bilateral de Cooperacio Administració General de L'Estat - Generalitat

Tipus de document
:   Acord

Anàlisi jurídica

 Descriptors 

:   * urbanisme
    * legislació
    * reglamentació urbanística

ACORD de 26 de febrer de 2015, de la Comissió Bilateral de Cooperació Administració General de l'Estat - Generalitat, en relació amb la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana. [2015/2221]  
La Comissió Bilateral de Cooperació Administració General de l'Estat - Generalitat ha adoptat l'acord següent:  
  
1. De conformitat amb les negociacions prèvies mantingudes pel grup de treball constituït en compliment del que preveu l'acord de la Comissió Bilateral de Cooperació Administració General de l'Estat - Generalitat, per a l'estudi i proposta de solució de discrepàncies competencials manifestades en relació amb els articles 57, 88 i 185 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge, ambdós parts consideren resoltes les discrepàncies quant als compromisos següents:  
a) En relació amb l'article 57 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge, el Govern de la Generalitat promourà la modificació de l'article 57 en el sentit d'incloure l'incís «quan els informes als quals fa referència este títol hagen de ser evacuats per l'Administració General de l'Estat, se sotmetran al que disposa la legislació estatal que siga aplicable».  
  
b) En relació amb l'article 88 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge, el Govern de la Generalitat promourà la modificació del precepte de manera que hi quede reflectit de forma expressa que la representació dels interessos dels titulars que es troben en parador desconegut es durà a terme d'acord amb el que disposa la legislació estatal.  
c) En relació amb l'article 185 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge, el Govern de la Generalitat promourà la modificació del precepte de manera que hi quede reflectit de forma expressa que la previsió de protocol·lització arreplegada en el precepte esmentat no siga preceptiva, sinó que les persones interessades la pugen obtindre d'acord amb el que disposa la normativa estatal corresponent.  
  
2. Quant a l'acord aconseguit, ambdós parts coincidixen a considerar resoltes les discrepàncies manifestades en relació amb les disposicions previstes en este acord i conclosa la controvèrsia plantejada.  
  
  
3. Comunicar este acord al Tribunal Constitucional als efectes previstos en l'article 33.2 de la Llei Orgànica 2/1979, de 3 d'octubre, del Tribunal Constitucional, així com inserir este acord en el Boletín Oficial del Estado i en el Diari Oficial de la Comunitat Valenciana.  
  
  
Madrid, 26 de febrer de 2015  
  
El ministre d'Hisenda i Administracions Públiques: Cristóbal Montoro Romero.  
El conseller de Presidència i Agricultura, Pesca, Alimentació i Aigua, i vicepresident: José Císcar Bolufer.